มีเป็นตุ่มเเดงเล็กมากพอเกาก็ใหญ่ขึ้นคันมาก
สวัสดีค่ะ อาการคันและมีตุ่มแดงขึ้น อาจเกิดจาก1. ผื่นแพ้หรือระคายเคืองจากสารเคมีต่างๆ เช่น ผงซักฟอก น้ำยาซักผ้า น้ำยาปรับผ้านุ่ม สบู่ แป้ง โลชั่น น้ำหอม เป็นต้น2. ผื่นลมพิษ เกิดจากการแพ้สิ่งต่างๆ เช่น อาหารทะเล ถั่ว เต้าเจี้ยว เครื่องดื่มแอลกอฮอล์ เกสรดอกไม้ พืชต่างๆ ขนสัตว์ ไรฝุ่น เป็นต้น3. ผื่นแพ้ยา มักเกิดจากการใช้ยาในกลุ่ม penicillin, cotrimoxazole, ยากันชัก แต่ต้องมีประวัติของการใช้ยามาก่อนที่จะเกิดผื่นขึ้น4. การติดเชื้อราที่ผิวหนัง5. หากก่อนหน้านี้ มีไข้ หรืออาการคล้ายไข้หวัดนำมาก่อน และผื่นมีลักษณะที่เป็นตุ่มน้ำใส อาจจากการเป็นโรคอีสุกอีใสได้6. โรคหิด อาการคันมักจะเป็นมากตอนกลางคืน และมักจะเห็นรอยโรคเป็นตุ่มนูนแดงหรือตุ่มน้ำใส มักพบตามง่ามนิ้วมือ ข้อมือ รอบสะดือ หัวนม ก้น เป็นต้น จะไม่พบที่แขน7. โรคผิวหนังอักเสบชนิดต่างๆ8. โรคทางระบบอื่นๆ ของร่างกาย เช่น ไตเรื้อรัง ตับอักเสบเรื้อรัง เบาหวาน ไทรอยด์เป็นพิษ เป็นต้น มักจะมีแค่อาการคันของผิวหนัง มักไม่พบมีผื่นแดงเกิดขึ้นในเบื้องต้น ให้พยายามหลีกเลี่ยงการใช้สิ่งต่างๆ หรือการทานอาหารที่อาจทำให้เกิดการแพ้ต่างๆ ไปก่อน และอาจทานยาแก้แพ้ แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น หลีกเลี่ยงการเกา หากอาการไม่ดีขึ้น หรือมีอาการอื่นๆ ผิดปกตินอกจากอาการคัน เช่น มีไข้ ก็ควรไปพบแพทย์เพื่อตรวจค่ะ